اسلام آباد : زرمبادلہ بچفنگ کن حکومت حج آ کوٹہ نا رکھ خلک، ہراڑان 40 کروڑ ڈالر نا بچت مننگ کیک، وزیر خزانہ اسحاق ڈار و وزیر مذہبی باندات مفتی عبدالشکور نا نیام اٹ مروک اوڑدہی ٹی دا فیصلہ کننگا، دادے منظوری کن کابینہ دیوان اٹ پیش کننگک۔ دا فیصلہ غان اوورسیز پاکستانیک تینا تینائی تے زرمبادلہ نا وڑ اٹ زرترسا حج آ راہی کننگ کیرہ۔ تدوک آ سال آن چَپحج خڑچ آتیٹی بھلو ودکی اس مننگ نا گمان ءِ۔ حج خڑچ 12، 13 لکھ اسکان ہننگ نا گمان ءِ۔ حکومت تون حاجی تے تننگ کن زرمبادلہ نا کمتی ءِ۔ ہرانا سوب آن کم و وَد 90 ہزار نا کچ حاجی پاکستانی اسپانسر کیرہ۔
(آن لائن)
